recursal/SuperWikiNEXT-32B huggingface dataset:
**מיגל גוטיירס אורטגה** (בספרדית: **Miguel Gutiérrez Ortega**; נולד ב-27 ביולי 2001 במדריד שבספרד) הוא כדורגלן ספרדי המשחק בעמדת המגן השמאלי בקבוצת ז'ירונה מלה ליגה.

קריירת מועדונים
---------------

גוטיירס נולד במדריד שבספרד, וגדל במחלקות הנוער של חטאפה וריאל מדריד. בשנת 2020 החל לשחק בריאל מדריד קסטיליה, קבוצת המילואים של ריאל מדריד. ב-21 באפריל 2021 ערך את הופעת הבכורה שלו בקבוצה הראשונה של המועדון, בניצחון 3-0 על קדיס במסגרת המחזור ה-31 בלה ליגה לעונת 2020/2021. בסך הכל ערך תשע הופעות ליגה במדי המועדון.

ב-5 באוגוסט 2022 חתם גוטיירס על חוזה לחמש שנים בז'ירונה מלה ליגה. ב-14 באוגוסט ערך את הופעת הבכורה שלו במועדון, בהפסד 1-0 לוולנסיה במסגרת המחזור הראשון בליגה לעונת 2022/2023. ב-4 במרץ 2023 הבקיע את שער הבכורה שלו במועדון, בהפסד 3-2 לחטאפה במסגרת המחזור ה-24 בליגה. בסך הכל ערך 34 הופעות ליגה בעונתו הראשונה במועדון, בהן הבקיע שני שערים.

קריירה בינלאומית
----------------

גוטיירס היה חלק מסגל נבחרת ספרד עד גיל 19.

תארים
-----

ריאל מדריד
* אליפות ספרד (1): 2021/2022
* ליגת האלופות (1): 2021/2022
* ליגת האלופות לנוער (1): 2019/2020

נבחרת ספרד עד גיל 19
* אליפות אירופה עד גיל 19 (1): 2019

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Official Announcement: Miguel Gutiérrez באתר הרשמי של ריאל מדריד, 5 באוגוסט 2022 (באנגלית)
2. ↑  Miguel Gutiérrez's left back arrives in Girona באתר הרשמי של ז'ירונה, 5 באוגוסט 2022 (באנגלית)
**וונטיגו מרפיק קאמינגס** (באנגלית: **Vonteego Marfeek Cummings**; נולד ב-29 בפברואר 1976 בתומסון, ג'ורג'יה) הוא כדורסלן עבר אמריקאי. קאמינגס שיחק בעמדות הקלע והרכז ומתנשא לגובה של 1.91 מטר.

קריירת מכללות
-------------

לאחר קריירת משחק ב"תיכון תומסון" שבעיר הולדתו, הצטרף קאמינגס לאוניברסיטת פיטסבורג בה שיחק במדי ה"פנתרס" מ-1995 עד 1999 ויצא לדראפט.

קריירת NBA
----------

בדראפט 1999 נבחר קאמינגס בדראפט במקום ה-26 על ידי אינדיאנה פייסרס, שהעבירה אותו מיד לגולדן סטייט ווריורס בה שיחק בין 1999 ל-2001. לאחר מכן שיחק עונה אחת במדי פילדלפיה 76'.

ליגות חצי-מקצועניות בארצות הברית והמעבר לאירופה
-----------------------------------------------

בקיץ של 2003 חתם בקבוצת ווצ'סטר וויילדפייר מה-USBL, לאחר מכן חתם בקבוצת קרסיבו קסטמגיורי מהליגה האיטלקית בכדורסל לעונת 2003/2004.

בקיץ של 2004 שב לווצ'סטר וויילדפייר מה-USBL, ובעונת 2004/2005 חתם בהומפרם וורסץ' הפולנית, איתה זכה באליפות הליגה האדריאטית.

בעונת 2005/2006 חתם בפורט וורת' פליירס מה-NBDL בניסיון לשוב ל-NBA.

בעונת 2006/2007 שיחק בקבוצה הסרבית פרטיזן בלגרד ששיחקה ביורוליג, איתה זכה באליפות הליגה של סרביה ומונטנגרו ב-2006, באליפות סרביה של 2007, ושוב באליפות הליגה האדריאטית ב-2007 ובתואר ה-MVP של הפיינל פור הליגה הזו (בשנת 2007 ביחד עם זוראן ארצג).

ביוני 2007 חתם קאמינגס במכבי תל אביב, שם שיחק לצידם של אמריקאים נוספים: ויל ביינום, טרנס מוריס ומרכוס פייזר. אחרי עונה אחת מלאת משברים במדי מכבי תל אביב סיים קאמינגס את חלקו בקבוצה, לאחר עונה שנחשבת כמאכזבת עם אובדן האליפות בקרב צמוד מול הפועל חולון.

לאחר שבועות מספר חתם לעונת 2008/2009 במועדון הכדורסל הספרדי, אסטודיאנטס מדריד. ב-24 בדצמבר 2008 עזב את הקבוצה אחרי ממוצעים מאכזבים של 6.7 נקודות ו-2.8 אסיסטים ב-21 דקות משחק. בהמשך אותה העונה חתם בקבוצת וויבודינה נובי סאד מהליגה הסרבית.

ב-2009/2010 שיחק בצדביטה זאגרב מקרואטיה לפני שעבר לאילסקוס מליגת העל היוונית בכדורסל.

בעונת 2010/2011 שיחק במדי קראבנוס מיוון.

בעונת 2011/2012 שיחק בטרפי סופוט מפולין.

לאחר תום עונת 2011/2012 היה שחקן חופשי במשך שלוש שנים עד שחתם בקבוצת אטנסיס דה מאנאטי מהליגת ה-BSN מפוארטו ריקו ב-21 בינואר 2015, אך שוחרר מהמועדון ב-18 במרץ 2015. למרות ההודעה על שחרורו, המועדון השאיר אותו לשחק עוד שלושה משחקים נוספים בשל התעכבות הגעת המחליף שלו, דומיניק ג'ונס, לקבוצה.

קישורים חיצוניים
----------------

ויקישיתוף מדיה וקבצים בנושא **וונטיגו קאמינגס** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
**ניסיון לרצח** הוא ניסיון לא מוצלח לרציחתו של אדם בכוונה תחילה. גם למרות חוסר ההצלחה של הניסיון, המעשה נחשב לעבירה פלילית הגוררת איתה עונש.

ניסיון רצח במדינות העולם
------------------------

בישראל, ניסיון לרצח מוגדר בחוק העונשין כמי עושה אחת מאלה:

> 
> (1) מי שמנסה שלא כדין לגרום למותו של אדם  
>  (2) עושה שלא כדין מעשה, או נמנע שלא כדין מעשות מעשה שמחובתו לעשותו, בכוונה לגרום למותו של אדם, והמעשה או המחדל עלולים מטבעם לסכן חיי אדם
> 
> 
> 
> — חוק העונשין, תשל"ז–1977, סעיף 305
> 

העונש בישראל על ניסיון שכזה הוא עד 20 שנות מאסר.

לפי סעיף 239 לחוק הפלילי בקנדה העונש לניסיון רצח הוא מאסר עולם לכל היותר. אם משתמשים באקדח, העונש המינימלי הוא ארבע, חמש או שבע שנים, תלוי בהרשעות קודמות וביחס לפשע מאורגן.

באנגליה ובוויילס, ניסיון לרצח הוא עבירה על פי סעיף 1 (1) לחוק הניסיונות הפליליים משנת 1981, והיא גוררת עונש מרבי של מאסר עולם (זהה לעונש המנדטורי על רצח). החקיקה המקבילה לצפון אירלנד היא סעיף 3 (1) לצו ניסיונות פליליים וקשירת קשר (צפון אירלנד) 1983 (No.1120 (NI13)).

בארצות הברית, הרשעה בניסיון רצח מחייבת הפגנת כוונה לרצח, כלומר העבריין ניסה לרצוח ונכשל (למשל, ניסה לירות בקורבן והחמיץ או ירה בקורבן והקורבן שרד) או נקט צעד משמעותי לקראת ביצוע רצח (למשל רכישת אקדח או נשק קטלני אחר וכתיבה על כוונתו להרוג).

ראו גם
------

* איום ברצח
* הריגה

הערות שוליים
------------

1. ↑  העבריין ניסה לרצוח ונכשל (למשל, ניסה לירות)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12100018p (data)

 |
**מארק בריסקר** (באנגלית: **Mark Brisker**; נולד בדטרויט ב-22 בספטמבר 1969) הוא כדורסלן עבר אמריקאי שהתאזרח בישראל. גובהו 1.95 מטר, שיחק בעמדות הקלע והסמול פורוורד.

ביוגרפיה
--------

בריסקר שיחק עבור אוניברסיטת פולק קומיוניטי במשך שנתיים ועזב לאוניברסיטת סטטסון שבה שיחק במשך שנתיים ועבר לשחק כמקצוען בליגת ה-CBA בעונת 1992/1993.

לאחר מכן עבר בריסקר למכבי רמת גן, שממנה חזר ל-CBA לאחר עונה אחת בישראל לקבוצת הרטפורד שבה חתם לעונת 1994/1995.

הוא חזר לישראל למכבי רעננה שבה שימש כקפטן הקבוצה ועזר לה לעלות ליגה מלאומית ב' לליגת העל.

הוא המשיך ברעננה במשך 4 שנים, עד לשנת 1999. עם רעננה הוא הגיע פעמיים למקום השני בתום הליגה הסדירה, אך רעננה הודחה בחצי גמר הפלייאוף על ידי הפועל ירושלים בעונת 1996/1997 ועל ידי הפועל אילת בעונת 1997/1998. במהלך תקופה זו עלה שמו לכותרות בנסיבות לא מחמיאות, של חשד לתקיפת אשתו, האירוע הוביל לחקירה פלילית שבסיומה נחתמה עסקת טיעון שמסגרתה הודה בריסקר באישומים נגדו.

בעונת 1999/2000 עבר בריסקר למכבי תל אביב שאיתה זכה בדאבל, שכלל אליפות וגביע מדינה, והגיע איתה לגמר הליגה האירופית שבו הפסידה. בעונת 2000/2001 המשיך במכבי, וזכה איתה שוב בדאבל ובסופרוליג, ובעונה שלאחר מכן זכה בפעם השלישית בדאבל. עונת 2001/2002 הייתה עונתו האחרונה במכבי, ולקראת סיומה נפצע פציעה קשה וחוזהו לא חודש.

בעונת 2002/2003 עבר לשחק במדי הפועל גליל עליון, ובמהלך העונה עבר לשחק ביוון בקבוצת איוניקוס, אך בהמשך העונה חתם בהפועל ירושלים.

בעונת 2003/2004 שב לגליל עליון והגיע איתה לרבע גמר הפלייאוף, ובעונה שלאחר מכן עבר למכבי פתח תקווה.

בריסקר גרוש עם שני ילדים, בהם מייקל בריסקר, שחקן נבחרת הקדטים, נבחרת הנוער ונבחרת העתודה בעבר ומכבי עירוני רעננה בהווה.

לאחר פרישתו ממשחק פעיל, מונה לעוזר המאמן בקבוצת הפועל גליל עליון-קריית שמונה. בהמשך, עבר לאמן את קבוצת מכבי כרמיאל מן הליגה הארצית.

החל משנת 2012 הוא גר בקיבוץ נאות מרדכי.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* פרופיל, באתר היורוליג
* דף השחקן של מארק בריסקר, באתר מנהלת הליגה
* רענן בן צור, עסקת טיעון: בריסקר הודה בתקיפת אשתו, באתר ynet, 11 בדצמבר 2000

הערות שוליים
------------

1. ↑  ‏הקאמבק של מארק בריסקר, אתר לייאפ, 22 באוגוסט 2012
**כשל הומונקולוס** הוא כשל בלתי פורמלי לפיו מושג מוסבר במונחים של המושג עצמו, רקורסיבית, מבלי להגדיר או להסביר קודם את המושג המקורי. כשל זה מתעורר לרוב בתורת הראייה. אפשר להסביר את הראייה האנושית בכך שאור מהעולם החיצון יוצר תמונה על הרשתית בעיניים ומשהו (או מישהו) במוח מסתכל על התמונות האלה כאילו הן תמונות על מסך קולנוע (תאוריית הראייה הזו מכונה לפעמים התיאוריה של התיאטרון הקרטזיאני, והיא מזוהה בעיקר, בימינו, עם הפסיכולוג דייוויד מאר). נשאלת השאלה לגבי טיבו של הצופה הפנימי הזה. ההנחה כאן היא שיש "איש קטן" או "הומונקולוס".

הרעיון של ״צופה פנימי״ מתחיל רגרסיה אינסופית (Infinite regress).
ניתן להבין את הסיבה לכך שזהו כשל על ידי השאלה כיצד ההומונקולוס "רואה" את הסרט הפנימי. תשובה אפשרית היא שיש הומונקולוס נוסף בתוך ה"ראש" או ה"מוח" של ההומונקולוס הראשון שמסתכל על ה"סרט" הזה. אבל זה מעלה את השאלה איך ההומונקולוס **הזה** רואה את "העולם שבחוץ". כדי לענות על זה נדרשת הנחת הומונקלוס **נוסף** בתוך ראשו של ההומונקולוס השני הזה, וכן הלאה. במילים אחרות, נוצר מצב של רגרסיה אינסופית. הבעיה בטיעון ההומונקולוס היא שהוא מנסה להסביר תופעה במונחים של עצם התופעה שהיא אמורה להסביר.

דוגמה נוספת היא עם תיאוריות קוגניטיביסטיות הטוענות שהמוח האנושי משתמש ב"כללים" לביצוע פעולות (כללים אלה מומשגים לעיתים קרובות כאלגוריתמים של תוכנית מחשב).

במונחים של משחק שחמט, השחקנים מקבלים "כללים" (כלומר, כללי משחק השחמט) שלפיהם עליהם לפעול. לשאלה: 'מי **משתמש** בכללים האלה?' התשובה מובנת מאליה: 'שחקני המשחק (של השחמט) משתמשים בהם'. הרי לא נטען שהכללים **עצמם** משחקים שח. הכללים עצמם הם רק סימנים חסרי-פעולה על הנייר עד שאדם קורא אותם, מבין ומשתמש בהם. אבל מה עם ה"כללים" שנמצאים, לכאורה, בתוך הראש שלנו (המוח)? מי קורא, מבין ומשתמש בהם? שוב, התשובה הסמויה היא - ויש שיטענו שהיא חייבת להיות - "הומונקלוס": איש קטן שקורא את כללי העולם ואז נותן פקודות לגוף לפעול לפיהם. אבל שוב אנחנו במצב של רגרסיה אינסופית, כיוון שיש הומונקולוס נוסף בתוך ראשו של ההומונקולוס, וכן הלאה וכן הלאה.

לכן, כך הטענה, תיאוריות תודעה שמרמזות או קובעות במפורש שההכרה מחויבת לכללים לא יכולות להיות נכונות, אלא אם כן קיימת דרך כלשהי "לעצור" את הרגרסיה.

לעיתים קרובות מניחים במדע הקוגניטיבי שהכללים והאלגוריתמים זהים במהותם: במילים אחרות, התיאוריה שהקוגניציה מחויבת לכללים לרוב מרמזת שמחשבה (קוגניציה) היא בעצם מניפולציה של אלגוריתמים, וזוהי אחת ההנחות המרכזיות של כמה סוגים של בינה מלאכותית.[דרושה הבהרה]

טיעוני הומונקולוס תמיד מופרכים אלא אם כן ניתן למצוא דרך כלשהי "לעצור" את הרגרסיה. בפסיכולוגיה ובפילוסופיה של התודעה, "טיעוני הומוקולוס" (או "כשלי ההומונקולוס") שימושיים ביותר לזיהוי תיאוריות תודעה נכשלות או אינן שלמות.

כשל הומונקולוס קשור קשר הדוק לרגרסיה של רייל.

ראו גם
------

* הבעיה הפסיכופיזית

הערות שוליים
------------

1. ↑  Kenny, Anthony (1971). "The Homunculus Fallacy". In Grene, Marjorie (ed.). *Interpretations of Life and Mind: Essays around the problem of reduction* (באנגלית). New York: Humanities Press. pp. 65–74. ISBN 978-0-391-00144-2.
2. ↑  Richard L. Gregory. (1987), *The Oxford Companion to the Mind*, Oxford University Press
**ג'יימי ארנולד** (באנגלית Jamie Arnold נולד ב-10 במרץ 1975, בדטרויט, ארצות הברית) הוא כדורסלן עבר אמריקאי המחזיק באזרחות ישראלית, ששיחק בעמדת הפאוור פורוורד.

ביוגרפיה
--------

כבוגר מכללת וויצ'יטה סטייט, ארנולד החל את הקריירה האירופית שלו בבלגיה.
לראשונה נחת ג'יימי בישראל בשנת 1998 כשחקן הפועל גליל עליון שם שיחק עונה אחת.
ארנולד המשיך עם הגליל לעונה שנייה אולם פציעה קשה גרמה לקבוצה להתיר את חוזהו והוא שב לאחר זמן קצר לאירופה ושיחק בצרפת ובקפריסין. לאחר מכן הגיע לקבוצת נובו מסטו מסלובניה (שם אימן אותו מאמנו במכבי תל אביב, נבן ספאחיה) אותה הוביל לגמר גביע יול"ב, בו הפסידה הקבוצה לפאמסה ולנסיה.

לאחר מכן שיחק שנתיים בספרד בחובנטוד בדאלונה והצטרף בעונת 2005/6 למכבי תל אביב לשנתיים. במכבי זכה ארנולד בגביע ושתי אליפויות, כשהשנייה הוכרעה על ידי סל שנקלע על ידו שתי שניות לסיום הגמר. בעונת 2007/08 חתם בדינמו מוסקבה האזורית, אך בהמשך התיר את חוזהו וחתם בהפועל ירושלים. בתחילת העונה הציג יכולת מצוינת, הושבת לתקופה מסוימת עקב פציעה, וחזר בפברואר 2008 כדי להוביל את קבוצתו לזכייה שנייה ברציפות בגביע המדינה בכדורסל, תוך שהוא קולע בגמר 29 נקודות. לאחר שהפועל ירושלים סיימה את העונה במקום השישי ולא העפילה לפיינל פור, עזב ארנולד את הקבוצה וחתם בוירטוס בולוניה האיטלקית.
לאחר הקדנציה בווירטוס בולוניה, עבר ארנולד לקבוצת פריסטרי אתונה מהליגה היוונית לעונה אחת (2009/10). בעונה שלאחר מכן שיחק משחק בודד באולימפיה מילאנו. בעונת 2010/11 שיחק ארנולד בהפועל חולון מישראל.

ארנולד קיבל אזרחות ישראלית ב-2006, ומתוקף זכות האזרחות שיחק בנבחרת ישראל. ערך את הבכורה בנבחרת בספטמבר 2006 במסגרת מוקדמות אליפות אירופה 2007.

קישורים חיצוניים
----------------

ויקישיתוף מדיה וקבצים בנושא **ג'יימי ארנולד** בוויקישיתוף

* פרופיל, באתר Sports-Reference
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* פרופיל השחקן, אתר המנהלת
* אתר למנויים בלבד אריה ליבנת, 14 שנה אחרי, הוא משוכנע שהוא יודע למה מכבי תל אביב הפסידה את גביע אירופה, באתר הארץ, 4 במאי 2020
מקטע מתוך פפירוס 46, המתוארך למאה השנייה או השלישית. כולל את השנייה אל הקורינתים (פרק י"א, פסוק 33–פרק י"ב, פסוק 9).
**האיגרת השנייה אל הקורינתים** היא איגרת שנכתבה על ידי פאולוס אל הכנסייה הנוצרית בקורינתוס. איגרת זו מהווה אחת מספרי הברית החדשה - ספרי הקודש של הנצרות.

איגרת אחת או מספר איגרות
------------------------

בעוד שאין מחלוקת בדבר העובדה שפאולוס כתב את האיגרת, המלומדים חלוקים האם מדובר באיגרת אחת או במספר איגרות שחוברו יחד. בעוד שבברית החדשה ישנם שני ספרים המכונים "איגרת אל הקורינתיים" (השני הוא האיגרת הראשונה אל הקורינתיים) - מעיון בספרים עולה כי נשלחו לפחות ארבע איגרות. בפרק ז', פסוק 8 מתייחס פאולוס ל"איגרת הדמעות" - שאינה תואמת את האיגרת הראשונה. איגרת נוספת המוזכרת היא "איגרת האזהרה" המוזכרת בפרק ה', פסוק 9.
יש חוקרים הסבורים כי פרקים י'–י"ג בספר זה הם "איגרת הדמעות", וכי "איגרת האזהרה" שולבה בפרקים א'–ט' (לדוגמה, פרק ו', פסוק 14 עד פרק ז', פסוק 1).

תוכן
----

* מבוא (א',  1–11)
* פאולוס מגדיר את שליחותו ומעשיו ואת קרבתו אל הקורינתיים וכנסייתם (א',  12–(ז',  16)
* הנחיות לעניין העניים (ח',  1–ט',  15)
* הגנה על שליחותו של פאולוס (י',  1–י"ג,  10)
* דברי סיום (י"ג,  11–13)

### מוטיבים מרכזיים

באיגרת השנייה אל הקורינתיים מתייחס פאולוס לעצמו כשליח של ישו המשיח, ומציין כי נשלח על ידי האל. הוא מרגיע את אנשי קורינתוס כי לא יכאיב להם בבקרו, ומבטיח להם כי הוא אוהב אותם. איגרת זו נכתבת על רקע מחלוקות בינו לבין יתר השליחים. באיגרת פאולוס מדגיש את חשיבות ה"סליחה".

קישורים חיצוניים
----------------

ויקישיתוף מדיה וקבצים בנושא **האיגרת השנייה אל הקורינתים** בוויקישיתוף

* האיגרת בעברית (תרגום פרנץ דליטש)
* תוכן האיגרת באנגלית

| ספרי הברית החדשה |
| --- |
| **הבשורות** | הבשורה על-פי מתי • הבשורה על-פי מרקוס • הבשורה על-פי לוקאס • הבשורה על-פי יוחנן |  |
| **מעשי השליחים** | מעשי השליחים |
| **איגרות פאולוס** | אל הרומאים • הראשונה אל הקורינתים • השנייה אל הקורינתים • אל הגלטים • אל האפסים • אל הפיליפים • אל הקולוסים • הראשונה אל התסלוניקים • השנייה אל התסלוניקים • הראשונה אל טימותיוס • השנייה אל טימותיוס • אל טיטוס • אל פילימון • אל העברים |
| **האיגרות הכלליות (קתוליות)** | איגרת יעקב • איגרת פטרוס הראשונה • איגרת פטרוס השנייה • איגרת יוחנן הראשונה • איגרת יוחנן השנייה • איגרת יוחנן השלישית • איגרת יהודה |
| **חזון יוחנן** (ההתגלות) | חזון יוחנן |


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb120440634 (data)
* GND: 4006819-5
* LCCN: n80008485
* SUDOC: 028648528
* VIAF: 181845414
* WorldCat (עם VIAF): 181845414

 |
**סק הנרי** (באנגלית: **Sek Henry**; נולד ב-27 ביוני 1987) הוא כדורסלן אמריקאי-ג'מייקני המשחק בפינאר קרשיאקה מליגת העל הטורקית.

נעוריו וקריירת הקולג' שלו
-------------------------

הנרי למד בבית ספר בלוס אנג'לס שבקליפורניה. שיחק בליגת המכללות בקבוצת אוניברסיטת נברסקה.

בשנה הראשונה שלו בנברסקה, הנרי שיחק ב-33 משחקים ועם ממוצע של 7.5 נקודות, 3.3 ריבאונדים ו-2.7 אסיסטים לכול משחק.

קריירה מקצועית
--------------

ב-2010 התחיל את הקריירה המקצועית שלו בתור שחקן כדורסל בקבוצת אקיטה צפון האפינטס.

בשנת 2012, הנרי חתם עם הקבוצה הפולנית א.ז.ס קוסזלין על חוזה לעונת 13–2012. במהלך העונה, הנרי עזר לקוסזלין להגיע לגמר גביע פולין 2013. ביום 15 באוגוסט 2013, חתם הנרי על חוזה שבו הוא ישחק עוד שנה אחת עם קוסזלין. בעונה השנייה שלו עם קוסזלין, הנרי שיחק 18 משחקים עם ממוצע של 15.7 נקודות ו-4.2 אסיסטים למשחק.

ב-20 ביוני 2014, חתם הנרי על חוזה עם קבוצת ניו באסקט ברינדיזי לעונת 15–2014. עם זאת, ב-21 בנובמבר 2014, הנרי נפרד מברינדיזי וחתם חוזה עם אורלנדינה באסקט למשך שאר העונה, במקום ג'וני פלין שהצטרף במקומו לברינדיזי.

ב-4 באוגוסט 2015, חתם הנרי על חוזה עם הקבוצה הספרדית סרגוסה באסקט לעונת 16–2015. במהלך אותה עונה, הנרי עזר לסרגוסה להגיע לשמינית גמר היורוקאפ.

ב-21 בספטמבר 2016, חתם הנרי על חוזה קצר טווח עם הקבוצה הצרפתית פו אורטז עקב פציעה של יאניק בוקולו. הנרי שיחק 7 משחקים עבור פו אורטז עם ממוצע של 11.2 נקודות ו-2.8 אסיסטים למשחק. ב-3 בנובמבר 2016 נפרד הנרי מאורטז וחתם על חוזה עם גראבלין דנקירק למשך כל העונה.

ב-16 ביולי 2017, חתם הנרי על חוזה עם מכבי אשדוד לעונת 18–2017. ב-29 באוקטובר 2017, הנרי רשם 26 נקודות, וקלע 7 מ-8 מהשדה בניצחון 74–86 על הפועל ירושלים. יומיים לאחר מכן, הנרי נבחר לשחקן הסיבוב הרביעי של הליגה הישראלית, לצד חברו לקבוצה, דייוויד לאורי. בעונה זו נבחר ככדורסלן העונה.

ב-28 ביולי 2018, עזב את ישראל וחתם בפינאר קרשיאקה הטורקית.

חיים אישיים
-----------

אביו, ראס מייקל, הוא זמר ג'מייקני.

קישורים חיצוניים
----------------

ויקישיתוף מדיה וקבצים בנושא **סק הנרי** בוויקישיתוף
* סק הנרי, ברשת החברתית אקס (טוויטר)
* פרופיל, באתר Sports-Reference
* פרופיל, באתר eurobasket
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* הפרופיל של סק הנרי באתר RealGM
* נתונים יפניים על סק הנרי
* אתר למנויים בלבד עירד צפריר, סק הנרי: "בכל קבוצה שהייתי בה היו מכות, אבל התקשורת לא ידעה", באתר הארץ, 12 באפריל 2018

הערות שוליים
------------

1. ↑  שחקן העונה בליגת ווינר סל: סק הנרי, באתר אשדוד אונליין, 14 ביוני 2018

| שחקן העונה של ליגת העל בכדורסל |
| --- |
| 

|  |
| --- |
| 1990: ליף • 1991: הנדרסון • 1992: דאוסון • 1993: ת'רדקיל • 1994: קולמן • 1995: גרווין • 1996: קנדי • 1997: שטיינהאור • 1998: קטש • 1999: צ'ורצ'יץ' • 2000: מקדונלד • 2001: האפמן • 2002: טפירו • 2003: מינלנד • 2004: פארקר • 2005: יאסיקביצ'יוס • 2006: באוורס • 2007: ניילון • 2008: טאקר • 2009: פרקינס • 2010: כדיר • 2011: מקל • 2012: אליהו • 2013: מקל • 2014: סמית' • 2015: אליהו • 2016: מונרו • 2017: דיברתולומיאו • 2018: הנרי • 2019: וולדן • 2020: אבדיה • 2021: פראת'ר • 2022: אונואקו • 2023: הנקינס |

 |
**ג'ון בראיין "ג'וני" מור** (באנגלית: **John Brian "Johnny" Moore**; נולד ב-31 במרץ 1958) הוא כדורסלן עבר אמריקאי, אשר היה פעיל בין השנים 1980–1992. ממוצעיו הכוללים לאורך 9 עונותיו בליגת ה-NBA הם 9.4 נקודות, 7.4 אסיסטים, 3.0 ריבאונדים ו-2.0 חטיפות למשחק.

במרץ 1998 הופרשה גופייתו, עם המספר "00", על ידי קבוצת סן אנטוניו ספרס.

קריירת משחק
-----------

### קריירת מכללות

מור נולד וגדל בעיר אלטונה שבפנסילבניה, ובין השנים 1975–1979 למד באוניברסיטת טקסס באוסטין. ב-4 עונותיו בקבוצת הכדורסל של האוניברסיטה רשם ממוצעים כוללים של 13.2 נקודות ו-6.4 אסיסטים למשחק, ובסיום עונתו האחרונה נבחר לחמישיית העונה של המחוז הדרום-מערבי (SWC).

### סן אנטוניו ספרס

בדראפט ה-NBA‏ 1979 נלקח מור בבחירה ה-43 על ידי סיאטל סופרסוניקס, ומיד נמכר לסן אנטוניו ספרס. בשנים הבאות היה אחד המוסרים והחוטפים המובילים ב-NBA; בעונת 1981/1982 היה מלך האסיסטים של ה-NBA עם 9.6 אסיסטים למשחק; בעונת 1982/1983 ניצב במקום השני בליגה באסיסטים (9.8) ובמקום השלישי בחטיפות (2.5); ובעונת 1984/1985 ניצב במקום השלישי באסיסטים (10.0) ובמקום השני בחטיפות (2.8). בשלושה משחקים שונים מסר מור 20 אסיסטים, ופעם אחת רשם 10 חטיפות באותו משחק. ב-8 בינואר 1985 כמעט השיג קוואדרופל-דאבל במשחק מול גולדן סטייט ווריורס, כשהעמיד שורה סטטיסטית של 26 נקודות, 13 אסיסטים, 11 ריבאונדים ו-9 חטיפות.

לאורך פלייאוף 1983, בו העפילה סן אנטוניו לגמר האזור המערבי, קלע מור 22.5 נקודות למשחק והוביל את כל שחקני ה-NBA בממוצעי אסיסטים (14.6) וחטיפות (2.5) למשחק, כמו גם באחוזי קליעה מהשלוש (52.9%).

### השנים האחרונות

בשנת 1986 חלה מור בפטרת נדירה בשם Coccidioidomycosis ("קדחת העמק"), אשר גרמה לו להחמיץ משחקים רבים בעונות 1986 ו-1987. בשתי העונות הבאות שיחק לתקופות קצרות בניו ג'רזי נטס וב"טלסה פאסט ברייקרס" מליגת ה-CBA בטרם חזר לסן אנטוניו בעונת 1989/1990. בשנת 1992 חזר מפרישתו ושיחק בחמישה משחקים עבור קבוצת ז'ירונה הספרדית, בטרם פרש ממשחק באופן סופי.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ליגת העל הספרדית בכדורסל (בספרדית)
* ג'וני מור - האביר האפל של סן אנטוניו, באתר poundingtherock.com,‏ 14 באוגוסט 2017

הערות שוליים
------------

1. ↑  סטטיסטיקות ה-NBA של מור, באתר basketball-reference.com
2. 1 2  ג'וני מור - האביר האפל של סן אנטוניו, באתר poundingtherock.com,‏ 14 באוגוסט 2017
3. ↑  סטטיסטיקות המכללות של מור, באתר sports-reference.com
4. ↑  רשימת הנבחרים בדראפט 1979, באתר basketball-reference.com
5. ↑  סטטיסטיקות המשחק בין הספרס לווריורס, באתר basketball-reference.com
6. ↑  BASKETBALL THERAPY, באתר slamonline.com,‏ 5 בדצמבר 2011
7. ↑  ג'וני מור: ה-00 של קדחת העמק, באתר endesabasketlover.com,‏ 1 במאי 2014
**קרן ולקם** (באנגלית: The **Wellcome Trust**) היא קרן נדבנות השוכנת בלונדון ופועלת בבריטניה ומחוצה לה. הקרן הוקמה בשנת 1936 במטרה לקדם ולשפר את בריאות בני האדם והיא מממנת מחקרים ברפואה וביו־רפואה.

קרן וולקם היא קרן המחקר הפילנתרופית הגדולה ביותר בבריטניה, ומהגדולות בעולם. היא גם הקרן הפילנתרופית למחקר רפואי השנייה בגודלה בעולם (אחרי קרן ביל ומלינדה גייטס).

הקרן הוקמה ביוזמת סר הנרי ולקם, מייסד חברת התרופות בורוז וולקם, אשר תרם את הונו לקידום הרפואה.

פעילות הקרן
-----------

הקרן מעודדת פרסום מחקרים מדעיים באתרים החופשיים לציבור (בלא תשלום), ומאמינה בקידום הידע בתחומי הרפואה והמחקר באמצעות פרסומים מסוג זה.

בשנת 1992 פתחה הקרן את מכון סנגר, שייסד ג'ון סלסטון, ושנטל חלק מרכזי בפרויקט גנום האדם הציבורי.

בשנת 2007 נפתח בניין ולקם לציבור ובו הוקם מוזיאון אוסף ולקם, במטרה להגביר את המודעות הציבורית בתחום הבריאות, ואת ההבנה הציבורית בנושאי בריאות ורפואה. במקביל נפתחה גם ספריית ולקם.

מקום מושב הקרן
--------------

הקרן פועלת משני מבנים הממוקמים בדרך יוסטון שבלונדון. בניין קרן ולקם, הממוקם בדרך יוסטון 183, נבנה משנת 1932 ובו פועל כיום מוזיאון אוסף ולקם. בסמוך, בדרך יוסטון 215, נבנה בשנת 2004 בניין גיבס - מבנה משרדים בתכנון משרד האדריכלים הופקינס, המשמש את הנהלת הקרן ומשרדיה.

קישורים חיצוניים
----------------

ויקישיתוף מדיה וקבצים בנושא **קרן ולקם** בוויקישיתוף
* אתר האינטרנט הרשמי של קרן ולקם
* קרן ולקם, ברשת החברתית פייסבוק

* קרן ולקם, ברשת החברתית אקס (טוויטר)

* קרן ולקם, ברשת החברתית LinkedIn
* בלוג הקרן
* אוסף ולקם
* ספריית ולקם
* Wellcome Images
* מידע על פרויקט הגנום האנושי
* מידע על מחלקת המלריה

הערות שוליים
------------

1. ↑  אלוק ג'א, **קרן ולקם מצטרפת ל"אביב האקדמי", הגארדיאן, 9 באפריל 2012**

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269748405171
* ISNI: 0000 0004 0427 7672
* LCCN: n50004979
* NKC: kn20050325007
* SUDOC: 182847675
* Trove: 843835
* VIAF: 123789419
* WorldCat: lccn-n50004979

 |
גרף {\displaystyle 2}-רגולרי
בתורת הגרפים, **גרף רגולרי** (באנגלית: **Regular graph**) הוא גרף שבו דרגת כל הקודקודים שווה, כלומר מספר הקשתות היוצאות מכל קודקוד קבוע. גרף מכוון רגולרי מקיים תנאים חזקים יותר ובו דרגת הכניסה ודרגת היציאה של כל הקודקודים שוות. כלומר {\displaystyle d^{+}(i)=d^{-}(i)=k} לכל קודקוד i.

גרף רגולרי שבו דרגת כל הקודקודים היא k נקרא גרף k-רגולרי או גרף רגולרי מדרגה k.

לדוגמה, {\displaystyle K\_{n}} (גרף שלם בעל n קודקודים) הוא גרף {\displaystyle (n-1)}-רגולרי.

אם k אי-זוגי, נובע מלמת לחיצות הידיים שבגרף k-רגולרי יהיו מספר זוגי של קודקודים.

הייחודיות של הגרפים הרגולריים טמונה בעובדה שסדרת הדרגות שלהם קבועה.

תכונות אלגבריות
---------------

נסמן ב-A את מטריצת הסמיכויות של הגרף G. G הוא גרף k-רגולרי אם ורק אם {\displaystyle {\textbf {j}}=(1,\dots ,1)} הוא וקטור עצמי של A ששייך לערך העצמי k.

יהיו {\displaystyle \lambda \_{0}>\lambda \_{1}\geq \cdots \geq \lambda \_{n-1}} הערכים העצמיים של A, G גרף k-רגולרי אם ורק אם מתקיים {\displaystyle k=\lambda \_{0}} ו-{\displaystyle \sum \_{i=0}^{n-1}\lambda \_{i}^{2}=n\lambda \_{0}} (כאשר n הוא מספר הצמתים ב-G).

גרף רגולרי הוא קשיר אם ורק אם לערך העצמי {\displaystyle k=\lambda \_{0}} יש ריבוי אלגברי 1. הטענה ניתנת להכללה: מספר הרכיבים הקשירים של הגרף שווה לריבוי האלגברי של הערך העצמי {\displaystyle k=\lambda \_{0}}.

גרף רגולרי-חזק
--------------

גרף פטרסן הוא דוגמה לגרף רגולרי מדרגה 3 (אנ') - שהוא גם גרף רגולרי-חזקגרף רגולרי-חזק הוא גרף רגולרי שבו לכל זוג של קודקודים שכנים (כלומר, יש בין הקודקודים קשת) יש \lambda  שכנים משותפים, ולכל זוג קודקודים לא שכנים יש \mu  שכנים משותפים.

גרף רגולרי-חזק לעיתים מסומן ב-{\displaystyle srg(v,k,\lambda ,\mu )} (v מסמן את מספר הקודקודים בגרף, k מסמן את הדרגה המשותפת לכל הקודקודים).

לדוגמה, גרף פטרסן (אנ') הוא גרף רגולרי-חזק שבו {\displaystyle 10} קודקודים, דרגת כל הצמתים היא 3, לכל זוג של קודקודים שכנים אין אף שכן משותף ולכל זוג קודקודים לא שכנים יש שכן משותף בודד. כלומר, ניתן לסמן אותו כך: {\displaystyle srg(10,3,0,1)}.

קישורים חיצוניים
----------------

ויקישיתוף מדיה וקבצים בנושא **גרף רגולרי** בוויקישיתוף
* גרף רגולרי, באתר MathWorld (באנגלית)
* גרף רגולרי-חזק, באתר MathWorld (באנגלית)

הערות שוליים
------------

1. ↑  Chen, Wai-Kai (1997). *Graph Theory and its Engineering Applications*. World Scientific. pp. 29. ISBN 978-981-02-1859-1.
2. 1 2 3  Stanic, Zoran, 2, **Regular Graphs : A Spectral Approach**, 2017, עמ' 15-16, מסת"ב 978-3-11-035128-6
3. ↑  צד אחד של ההוכחה נובע ממשפט פרון-פרובניוס.

| נושאים בתורת הגרפים |
| --- |
| הגדרות | צומת • קשת • דרגה • מסלול • מרחק |
| מבנים | גרף • גרף ממושקל • מעגל • גרף מקרי • היפרגרף • מולטיגרף • עץ • קומפלקס |
| בניות וטיפוסים | גרף משלים • גרף קיילי • גרף שלם • גרף תחרות • עץ פורש • רשת זרימה • שידוך |
| תכונות | גרף n-צביע • גרף דו-צדדי • גרף מישורי • גרף מרחיב • גרף רגולרי • גרף קשיר • עץ בינומי • עץ פורש מינימלי |
**דימרקו אנטוניו ג'ונסון** (באנגלית: **DeMarco Antonio Johnson**; נולד ב-6 באוקטובר 1975 בשארלוט, קרוליינה הצפונית) הוא כדורסלן עבר אמריקאי ששיחק בעמדת הפאוור פורוורד ומתנשא לגובה 2.05 מטרים.

ג'ונסון שיחק באוניברסיטת קרוליינה הצפונית בשארלוט במשך ארבע עונות, והעמיד ממוצעים של כ-20 נקודות וכ-9 ריבאונדים למשחק. ב-1998 נבחר ג'ונסון במקום ה-9 בסיבוב השני של דראפט ה-NBA על ידי הניו יורק ניקס.

בשל שביתת השחקנים בליגת ה-NBA בעונת 1998/1999, התחיל ג'ונסון את קריירת הבוגרים שלו באיטליה בקבוצת ארמאני מילאנו, במדיה נבחר פעמיים למשחק האולסטאר של הליגה האיטלקית. ב-1999 עם סיום השביתה חתם על חוזה בניו יורק ניקס, אך שותף רק בחמישה משחקים במדי הניקס וסיים את העונה בקבוצת הריצ'מונד ריית'ם מליגת ה-IBL (ליגת כדורסל חצי מקצוענית בארצות הברית).

לאחר מכן חזר ג'ונסון לאירופה ושיחק במספר קבוצות, לרבות סקאבוליני פזארו האיטלקית, אולימפיאקוס פיראוס היוונית, אולימפיה ליובליאנה הסלובנית, עימה גם זכה באליפות הליגה ועירוני אשקלון הישראלית. בפברואר 2009 חתם ג'ונסון במכבי ראשון לציון מליגת העל הישראלית. ג'ונסון היה אחד מהשחקנים הבולטים של ראשון לציון, קלע 18.8 נקודות וקלט 7.3 ריבאונדים ב-34 דקות משחק בממוצע. משחק השיא שלו באותה עונה היה מול עירוני קריית אתא עם 30 נקודות ו-11 ריבאונדים ב-32 דקות משחק. את העונה סיים ג'ונסון במקום השני ברשימת קלעי הליגה, ובמקום השביעי ברשימת הריבאונדרים.

בתחילת עונת 2009/2010 חתם ג'ונסון בקבוצת עירוני נהריה, שהייתה קבוצתו השלישית בישראל. הוא שוחרר מהקבוצה במהלך חודש ינואר 2010 וחתם בהמשך העונה בקבוצת ואקוארו דה ביימון (Vaqueros de Bayamón) הפורטו ריקנית. בסיום העונה פרש ג'ונסון ממשחק פעיל ופנה לקריירת אימון.

בשנת 2010 ג'ונסון החל באימון בית ספר יסודי בשארלוט, אותו הצעיד לרבע הגמר של תחרות הכדורסל בו השתתף בית הספר לראשונה מאז שנת 2007. בשנת 2011 הצטרף ג'ונסון לצוות האימון של אוניברסיטת המפטון שמשחקת בליגת המכללות האמריקאית כשמונה לעוזר מאמן בקבוצה.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ליגת העל הספרדית בכדורסל (בספרדית)
* פרופיל(הקישור אינו פעיל) באתר היורוליג
**למונד מוריס מארי** (באנגלית: **Lamond Maurice Murray**; נולד ב-20 באפריל 1973) הוא כדורסלן עבר אמריקאי, אשר שיחק באופן פעיל בין השנים 1994–2012. ב-12 עונותיו הראשונות בקריירה שיחק בליגת ה-NBA, וממוצעיו הכוללים לאורך התקופה הם 11.3 נקודות, 4.1 ריבאונדים ו-1.3 אסיסטים למשחק.

בן דודו של כדורסלן העבר טרייסי מארי, אשר שיחק ב-NBA בין השנים 1992–2003.

קריירת מכללות
-------------

מארי נולד בעיר פסדינה שבקליפורניה, ובין השנים 1991–1994 למד באוניברסיטת קליפורניה. בעונת 1992/1993 הוביל את קבוצת הכדורסל של האוניברסיטה, לצד ג'ייסון קיד, לשלב שמינית גמר טורניר אליפות המכללות (NCAA Sweet Sixteen), לראשונה מזה 33 שנים. בעונה העוקבת הוליך את כל קלעי מחוז Pac-10 עם ממוצע של 24.3 נקודות למשחק, אולם קבוצתו הפסידה כבר במשחק הראשון של טורניר המכללות. בסיום אותה עונה עזב את האוניברסיטה, לאחר 3 שנים בלבד, לטובת התמודדות לבחירה בדראפט ה-NBA.

קריירת משחק מקצועית
-------------------

בדראפט ה-NBA‏ 1994 נבחר מארי בבחירה השביעית, על ידי לוס אנג'לס קליפרס. בעונתו הראשונה ב-NBA היה הקלעי השני של קבוצתו (אחרי לוי ואט), עם 14.2 נקודות בממוצע למשחק, אך הקליפרס סיימו עם מאזן הניצחונות הגרוע ביותר בליגה; 17–65. ב-4 העונות הבאות שימש לסירוגין כשחקן חמישייה וכשחקן ספסל, ולאורך התקופה תרם 10.8 נקודות ו-4.1 ריבאונדים בממוצע למשחק.

באוגוסט 1999, לאחר 5 עונות עם הקליפרס, הועבר בטרייד לקליבלנד קאבלירס תמורת דרק אנדרסון וג'וני ניומן. ב-3 עונותיו בקליבלנד היה אחד השחקנים הבולטים של הקבוצה, ורשם ממוצעים כוללים של 15.0 נקודות ו-5.1 ריבאונדים למשחק. ב-2 בינואר 2002 קלע שיא קריירה של 40 נקודות בניצחון הקאבלירס מול גולדן סטייט ווריורס.

לקראת עונת 2002/2003 הועבר בטרייד לטורונטו ראפטורס, אולם באחד ממשחקי קדם-העונה נפצע בכף רגלו ונאלץ להחמיץ את העונה כולה. בשתי העונות הבאות שימש בטורונטו כשחקן ספסל, וקלע 6.0 נקודות בממוצע למשחק בלבד.

בספטמבר 2005 חתם על חוזה בניו ג'רזי נטס. בפלייאוף 2006 סייע לנטס להעפיל לחצי גמר האזור המזרחי, כמחליפו מהספסל של ריצ'רד ג'פרסון.

בין השנים 2007–2012 שיחק עבור הקבוצות גואנגדונג סאות'רן טייגרס מהליגה הסינית, "לונג ביץ' ברייקרס" ו"לוס אנג'לס סלאם" מליגת ה-ABA החדשה, "לוס אנג'לס לייטנינג" מליגת ה-IBL ו"אל-מוחארק" מהליגה הבחריינית.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של מארי בליגת ה-NBA, באתר basketball-reference.com
2. ↑  הסטטיסטיקות של מארי בליגת המכללות, באתר sports-reference.com
3. ↑  רשימת הנבחרים בדראפט 1994, באתר basketball-reference.com
4. ↑  מארי נשלח בטרייד לקליבלנד, באתר Associated Press,‏ 5 באוגוסט 1999
5. ↑  סטטיסטיקות המשחק בין הקאבלירס לווריורס, באתר basketball-reference.com
6. ↑  מארי נשלח בטרייד לטורונטו, באתר לוס אנג'לס טיימס, 26 בספטמבר 2002
7. ↑  עונת 2002/2003: פציעות עוצרות את התקוות הגבוהות, באתר הראפטורס, 4 במאי 2004
8. ↑  מארי חותם על חוזה בניו ג'רזי, באתר netsdaily.com,‏ 7 בספטמבר 2005
9. ↑  אודות המייסד למונד מארי, באתר realruninternational.com
**אריק אוגוסטוס "סליפי" פלויד** (באנגלית: **Eric Augustus "Sleepy" Floyd**; נולד ב-6 במרץ 1960) הוא כדורסלן עבר אמריקאי ששיחק בעמדת הרכז בליגת ה-NBA בשנים 1982–1995.

קריירה ככדורסלן
---------------

פלויד נולד בגסטוניה שבקרוליינה הצפונית. את הכינוי "סליפי" קיבל בכיתה ד', לאחר שאדם שצפה בו משחק כדורסל צעק לעבר המאמן "הוצא את הילד הזה מן המשחק. הוא ישן!". בתיכון התחרה כשחקן בית הספר האנטר האס בגסטוניה עיר מגוריו. בשנת הלימודים הלפני-אחרונה שלו, בשנת 1977, הוביל פלויד את בית הספר לזכייה באליפות התיכונים של קרוליינה הצפונית, לאחר שבגמר ניצחו את בית ספרו של ג'יימס וורת'י. הוא כיכב גם במדי אוניברסיטת ג'ורג'טאון, והוא חבר היכל התהילה של האתלטיקה באוניברסיטה.

במדי ג'ורג'טאון הצטיין בכל ארבע עונותיו. הוא הוביל את הקבוצה בממוצעי נקודות למשחק בשנים 1979, 1980, 1981 ו-1982, והיה קפטן בשנים 1981 ו-1982. הוא נבחר לחמישיית העונה ב"ביג איסט" ("Big East") בשנים 1980, 1981 ו-1982, ולחמישיית העונה בכל ארצות הברית בשנים 1981 ו-1982. פלויד, שהוביל את קבוצתו בממוצעי הנקודות לכל אורך שנותיו באוניברסיטה, הוא הקלע המוביל בתולדות הקבוצה גם כיום (2,304 נקודות).

פלויד נבחר בדראפט ה-NBA על ידי ניו ג'רזי נטס בבחירה ה-13 בדראפט ה-NBA ‏1982. במהלך עונת רוקי מאכזבת העבירו הנטס את פלויד בטרייד עם מייקי ג'ונסון לגולדן סטייט ווריורס תמורת מייקל ריי ריצ'רדסון. פלויד פרח במהרה במדי הווריורס, ובעונתו הראשונה המלאה בקבוצה היו ממוצעיו עמה 16.5 נקודות למשחק. במהלך עונת 1984/1985 ממוצעיו היו הגבוהים בקריירה שלו, 19.5 נקודות למשחק, ושתי עונות מאוחר יותר היו ממוצעיו 18.8 נקודות ו-10.3 אסיסטים למשחק, והוא נבחר למשחק האולסטאר של ה-NBA.

בדצמבר 1987 הועבר בטרייד עם ג'ו בארי קארול ליוסטון רוקטס תמורת רלף סמפסון וסטיב האריס. פלויד שיחק 5 וחצי עונות במדי הרוקטס לפני שחתם כסוכן חופשי בסן אנטוניו ספרס ב-1993, שנה לפני שתי האליפויות הרצופות של הרוקטס. לאחר עונה אחת בסן אנטוניו חזר לניו ג'רזי נטס, והוא פרש ב-1995 לאחר שקלע בקריירה 12,260 נקודות ומסר 5,175 אסיסטים.

פלויד מחזיק בשיא הנקודות לרבע (29) ולמחצית (39) במשחק פלייאוף ב-NBA. את שני השיאים השיג במשחק הרביעי של חצי גמר המערב ב-1987 מול לוס אנג'לס לייקרס. פלויד קלע 12 זריקות רצופות מן השדה ברבע הרביעי, והוא סיים את המשחק עם 51 נקודות, ובכך מנע הפסד בסוויפ של הווריורס ליריבתם הלייקרס.

אחרי קריירת הכדורסל
-------------------

אחרי שפרש מה-NBA ניהל פלויד מסעדה במשך שלוש שנים, ופתח עסק ניהול כלכלי בפרברי יוסטון. בשנים 2004–2005 אימן קבוצת כדורסל לנערים בגסטוניה עיר הולדתו. בשנים 2013–2015 הועסק כ"שגריר מותג" בחברת כלי מיטה.

במרץ 2015 הצטרף לחברת "ג'ובסי-וובסי" (JobsyWobsy) כנשיא החברה. כחלק מהמוטל עליו מתוקף התפקיד פלויד נוסע ברחבי ארצות הברית ומפעיל סדנאות שמטרתן ללמד ילדים על חשיבות יושרה, עבודה קשה, ועל הצורך להיות מוכנים, בספורט ובחיי היום-יום.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA

הערות שוליים
------------

1. ↑  Catching Up With Sleepy Floyd, באתר הווריורס
2. ↑  רשימת חברי היכל התהילה באתר GEORGETOWN HOYAS
3. ↑  אריק פלויד באתר Georgetown Basketball History Project
4. ↑  סטטיסטיקות סליפי פלויד באתר *basketball-reference.com*
5. ↑  Mark Fainaru-Wada, WHERE ARE THEY NOW? / Eric "Sleepy" Floyd / Ex-Warrior's next venture -- coaching, SFGate: San Francisco Bay Area, July 22, 2001
פקידי הברון רוטשילד, 1890. יהודה בוסקלה עומד שני משמאל. יושבים: ראשון משמאל - הלל יפה, שלישי משמאל - אליהו שייד.
**יהודה בוסקלה** (16 בדצמבר 1864 - 1 בדצמבר 1904) היה מראשוני האגרונומים ביישוב, מפקידי הברון רוטשילד במושבות העלייה הראשונה.

קורות חייו
----------

נולד ביפו למשפחה מסורתית. בגיל שלוש-עשרה עבר ללמוד במקווה ישראל למרות התנגדות הוריו לחינוך החילוני. סיים את לימודיו בהצטיינות ונשלח על ידי הנהלת המוסד ללימודים גבוהים בצרפת, יחד עם אברהם בריל ופרץ פסקל. בצרפת עבד בגינון אצל הברון רוטשילד, שהתרשם ממנו ותמך בלימודיו. הוסמך כאגרונום לאחר סיום לימודיו בבית הספר הגבוה לחקלאות בורסאי.

כשחזר לארץ ישראל התחתן עם שרה (בת ישראל רבינוביץ-כרמילביץ). התקבל למשרת אגרונום בפקידות הברון רוטשילד במושבות ועבד בראשון לציון, פתח תקווה, יסוד המעלה, זכרון יעקב וחדרה. בין היתר הקים בזכרון יעקב תחנת ניסיונות לאיקלום עצי פרי ונטע בה שסק, תה וזית. שתל את פרדס הברון בשטח של 150 דונם בקרבת זכרון יעקב, מטע של 30,000 עצי זית בבת שלמה, ופיתח את ענף תות השדה. באזור חדרה עסק בייבוש ביצות ובנטיעת אקליפטוס.

גישתו של בוסקלה הייתה שונה משל מרבית פקידי הברון. הוא הכיר בקשיי האיכרים במושבות וראה עצמו לא כממונה עליהם אלא כאחד מהם, נהג בהם בהתחשבות וכונה בשל כך בזכרון יעקב "הקונסול של העניים". גישתו זו גרמה לעימותים עם פקידי הברון, כיוון שלא הסכים להקשיח את עמדתו, ונואש לבסוף מחוסר הצלחתו לשכנע את עמיתיו לפעול בדרכו, פרש ממשרתו והתיישב בחדרה כאיכר.

בוסקלה היה אהוד מאוד גם על ערביי האזור. בזכות קשריו הטובים איתם, ובפרט עם השייח מיפלח מכבארה, עזר ברכישת אדמות זרעוניה. כאשר חלתה בתו מרים בקדחת קשה, שלח אותה להבריא אצל חבריו בזרעניה ובטנטורה.

ב-1896 מונה על ידי השלטון העות'מאני כקצין חקלאות למלחמה בארבה בנגב.

משפחתו
------

שרה בוסקלה, יושבת ראשונה מימין, בחברת פקידי הברון ומשפחותיהם, 1890. עומדים מימין לשמאל: כהן, אהרן אהרונסון, נכדו של הרב צדוק קאהן, יואל רוזנהק, אדולף שטרקמט
בוסקלה היה בן למשפחה ספרדית מסורתית. אשתו שרה הייתה ממשפחה אשכנזית. המשפחה שהקימו הייתה אחת המשפחות הספרדיות-אשכנזיות הראשונות ביישוב, ילדי המשפחה התמודדו בשל כך עם לעג הן מצד האשכנזים והן מצד הספרדים. ילדות המשפחה נשלחו ללימודים בתנאי פנימיה בחיפה, מרחק שבע שעות רכיבה בדיליז'נס מזכרון יעקב.

ילדיו:

* שלמה (סלומון), היה מורה וסגן-מנהל במקווה ישראל ובאלכסנדריה.
* יעקב, לחם במלחמת העולם הראשונה כמתנדב בצבא צרפת ונפל בקרב ורדן.
* ראובן, סוחר.
* אליס, אשת מאיר ג'יימס, חיו בפורט סעיד.
* מרים, אשת יעקב גוטמן, אחיו של נחום גוטמן. הוציאה לאור ב-1966 את הספר "שתי הספות" עם איוריו של נחום גוטמן, המתאר את הווי החיים כבתו של פקיד הברון, בילדותה בזכרון יעקב ובחיפה.
* קלייר, אשת יחזקאל ברוך, חיו בפורט סעיד.

קישורים חיצוניים
----------------

* דוד תדהר (עורך), "יהודה בוסקלה", באנציקלופדיה לחלוצי הישוב ובוניו, כרך ב (1947), עמ' 611
* האדון שייד על האיכרים והפועלים היהודים עובדי האדמה במושבות בארץ ישראל, השקפה, 5 בפברואר 1897

הערות שוליים
------------

1. 1 2  נילי פרידלנדר, צו קריאה/שתי הספות, מעריב, 10 בפברואר 1971
2. ↑  מרים בוסקלה-גוטמן, נתן...נתן...(מתוך "זכרון שלי"), חרות, 30 בדצמבר 1960
3. ↑  שתי הספות, בגוגל ספרים. הוצאת מחברות לספרות, 1966
4. ↑  ספרים/ימי החסידה הלבנה, "העולם הזה", גיליון 1534 מ-25 בינואר 1967, עמוד 25
5. ↑  אנדה עמיר, שתי הספות, דבר, 14 באוקטובר 1966
פירוש נוסף ערך זה עוסק באזור גאוגרפי מקראי. אם התכוונתם למשמעות אחרת, ראו שנער (פירושונים).

**שִׁנְעָר** הוא שמו של חבל ארץ קדום המוזכר בספר בראשית ובמקרא העברי, סביבו התרחשו מספר מאורעות חשובים. 

כיום, ההנחה המקובלת היום שחבל ארץ שנער היה באזור או בקרבת העיר בבל, באזור המשוייך לשומר באותה תקופה.

אזכורים בתנ"ך
-------------

השם מוזכר לראשונה בספר בראשית שם מתוארת מלכותו של נמרוד:

> 
> "וַתְּהִי רֵאשִׁית מַמְלַכְתּוֹ בָּבֶל וְאֶרֶךְ וְאַכַּד וְכַלְנֵה, בְּאֶרֶץ שִׁנְעָר."
> 
> 
> 
> — ספר בראשית, פרק י', פסוק י'
> 

מציטוט זה ניתן להבין ששנער נמצאת בדרום מסופוטמיה, באזור בבל, ארך, אכד וכלנה.

בסיפור מגדל בבל מצוין שהמגדל נבנה בארץ שנער:

> 
> "וַיְהִי בְּנָסְעָם מִקֶּדֶם, וַיִּמְצְאוּ בִקְעָה בְּאֶרֶץ שִׁנְעָר וַיֵּשְׁבוּ שָׁם. וַיֹּאמְרוּ אִישׁ אֶל רֵעֵהוּ: הָבָה נִלְבְּנָה לְבֵנִים, וְנִשְׂרְפָה לִשְׂרֵפָה, וַתְּהִי לָהֶם הַלְּבֵנָה - לְאָבֶן, וְהַחֵמָר - הָיָה לָהֶם לַחֹמֶר. וַיֹּאמְרוּ הָבָה נִבְנֶה לָּנוּ עִיר, וּמִגְדָּל וְרֹאשׁוֹ בַשָּׁמַיִם, וְנַעֲשֶׂה לָּנוּ שֵׁם - פֶּן נָפוּץ עַל פְּנֵי כָל הָאָרֶץ."
> 
> 
> 
> — ספר בראשית, פרק י"א
> 

בפרק י"ד מוזכר אמרפל מלך שנער - החוקרים משערים שאמרפל היה למעשה אביו של מלך בבל הגדול חמורבי, או שמדובר בחמורבי עצמו, שנודע גם כעמורפי.

### בנביאים

שנער מוזכרת גם בספר יהושע: 

> 
> "ואראה (קרי: וָאֵרֶא) בַשָּׁלָל אַדֶּרֶת שִׁנְעָר אַחַת טוֹבָה וּמָאתַיִם שְׁקָלִים כֶּסֶף, וּלְשׁוֹן זָהָב אֶחָד חֲמִשִּׁים שְׁקָלִים מִשְׁקָלוֹ, וָאֶחְמְדֵם, וָאֶקָּחֵם. וְהִנָּם טְמוּנִים בָּאָרֶץ בְּתוֹךְ הָאָהֳלִי וְהַכֶּסֶף תַּחְתֶּיהָ."
> 
> 
> 
> — ספר יהושע, פרק ז', פסוק כ"א
> 

בספר ישעיהו, מוזכר חבל שנער בחזון עליית יהודי הגולה:

> 
> וְהָיָה בַּיּוֹם הַהוּא, יוֹסִיף אֲדֹנָי שֵׁנִית יָדוֹ לִקְנוֹת אֶת שְׁאָר עַמּו אֲשֶׁר יִשָּׁאֵר מֵאַשּׁוּר וּמִמִּצְרַיִם וּמִפַּתְרוֹס וּמִכּוּשׁ וּמֵעֵילָם וּמִשִּׁנְעָר וּמֵחֲמָת וּמֵאִיֵּי הַיָּם.
> 
> 
> 
> — ספר ישעיהו, פרק י"א, פסוק י"א
> 

העדרה של בבל ברשימת המדינות מסייע לחוקרים במסקנתם שאכן שנער היא בבל.

שנער מוזכרת גם בספר זכריה:

> 
> וַיֹּאמֶר אֵלַי לִבְנוֹת לָה בַיִת בְּאֶרֶץ שִׁנְעָר, וְהוּכַן, וְהֻנִּיחָה שָּׁם עַל מְכֻנָתָהּ.
> 
> 
> 
> — ספר זכריה, פרק ה', פסוק י"א
> 

ציטוט זה מתייחס, ככל הנראה לגלות בבל.

מקור המילה
----------

ישנה סברה לפיה מקור המילה "שנער" במילה שוּמֶר. לפי סברה אחרת מקורה במילה המצרית העתיקה לבבל: "סנגר" או "סנרר", שמה המצרי של שומר. במכתבי אל-עמארנה מכונה בבל בשם "סנהר" וסבורים שמקור המילה בשמו של האל סין - אל הירח - ומדובר בשילוב השם "סין" עם המילה "אור".

מיקומה כיום
-----------

ישנם חוקרים הטוענים שכיום שנער נמצאת בדרום ומרכז מסופוטמיה, הנמצא בתחום ממלכת בבל, ונקרא שומר ואכד.

קישורים חיצוניים
----------------

* ארץ שנער, במהדורת 1901–1906 של האנציקלופדיה היהודית (באנגלית)
* מי היה אמרפל מלך שנער?, באתר עצור כאן חושבים

הערות שוליים
------------

1. ↑  ספר בראשית, פרק י"ד, פסוק א'
2. ↑  ארץ שנער, באתר תנ"ך ממלכתי
פירוש נוסף ערך זה עוסק בכדורסלן אשר שיחק בין השנים 1979–1994. אם התכוונתם לכדורסלן אשר שיחק בין 1989–2007, ראו קליף רובינסון (1966).

**קליפורד טרנט "קליף" רובינסון** (באנגלית: **Clifford Trent "Cliff" Robinson**; נולד ב-13 במרץ 1960) הוא כדורסלן עבר אמריקאי, אשר שיחק באופן פעיל בין השנים 1979–1994. לאורך 11 עונותיו בליגת ה-NBA העמיד ממוצעים כוללים של 17.2 נקודות, 8.3 ריבאונדים ו-2.0 אסיסטים למשחק.

קריירת מכללות
-------------

רובינסון נולד וגדל באוקלנד שבקליפורניה, ובשנת 1977 החל ללמוד באוניברסיטת דרום קליפורניה. בעונתו השנייה בקבוצת הכדורסל של האוניברסיטה, 1978/1979, הוביל אותה להעפלתה הראשונה מזה 18 שנים לטורניר אליפות המכללות. בסיום אותה עונה עזב את לימודיו האקדמיים על מנת להתמודד בדראפט ה-NBA, דבר שלא היה מקובל באותה תקופה. בשתי עונותיו בליגת המכללות רשם ממוצעים של 18.6 נקודות ו-10.5 ריבאונדים למשחק, ובשתיהן נבחר לחמישיית העונה של מחוז Pac-Ten.

קריירת משחק מקצועית
-------------------

בדראפט ה-NBA‏ 1979 נבחר רובינסון בבחירה ה-11, על ידי ניו ג'רזי נטס. ב-9 במרץ 1980 קלע שיא קריירה של 45 נקודות, כשחקן ספסל בניצחון מול דטרויט פיסטונס. בעונתו השנייה בניו ג'רזי, במהלכה נותר השחקן הצעיר ביותר בליגה, הצטיין עם ממוצע של 19.5 נקודות למשחק – אשר בדיעבד היה שיא הקריירה שלו לעונה שלמה.

ביוני 1981, לאחר שנתיים עם הנטס, הועבר בטרייד לקנזס סיטי קינגס בתמורה לאוטיס בירדסונג ובחירת דראפט עתידית. ב-38 משחקיו עם הקינגס קלע 20.2 נקודות בממוצע למשחק, בטרם נשלח בטרייד נוסף לקליבלנד קאבלירס, תמורת רג'י ג'ונסון. בשתיים וחצי העונות הבאות רשם ממוצעים של 17.7 נקודות ו-10.5 ריבאונדים למשחק עבור הקאבלירס, אשר נותרו מחוץ לפלייאוף ה-NBA בכל שלוש העונות.

ביוני 1984 הועבר עם טים מקורמיק בטרייד לוושינגטון בולטס, בתמורה למלווין טרפין. בשתי עונותיו בוושינגטון היה אחד השחקנים המובילים של הקבוצה, עם ממוצעים של 17.8 נקודות ו-8.9 ריבאונדים, ובשתיהן הודח עמה בסיבוב הראשון של הפלייאוף.

לקראת עונת 1986/1987 נשלח עם ג'ף רולנד בטרייד לפילדלפיה 76', בתמורה למוזס מלון, טרי קאטלדג' ושתי בחירות דראפט עתידיות. בשתי עונותיו הראשונות בקבוצה המשיך להציג יכולת טובה, עם 17.0 נקודות למשחק, אולם פציעה קשה בברכו אלצה אותו להחמיץ 68 משחקים בעונת 1988/1989, בסיומה שוחרר מהקבוצה.

בשנת 1991, כשנתיים לאחר ששוחרר מפילדלפיה, חתם על חוזה בקבוצת "רפיד סיטי ת'רילרס" מליגת ה-CBA, ובשלוש העונות הבאות שיחק לתקופות קצרות גם בלוס אנג'לס לייקרס, ב"מיאמי טרופיקס" מליגת ה-ABA החדשה וב"מילונאס" מליגת העל היוונית.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של רובינסון ב-NBA, באתר basketball-reference.com
2. ↑  סטטיסטיקות המכללות של רובינסון, באתר sports-reference.com
3. ↑  רשימת הנבחרים בדראפט 1979, באתר basketball-reference.com
4. ↑  סטטיסטיקות המשחק בין הנטס לפיסטונס, באתר basketball-reference.com
5. ↑  רובינסון נשלח בטרייד לקנזס סיטי, באתר הניו יורק טיימס, 9 ביוני 1981
6. ↑  רובינסון נשלח בטרייד לקליבלנד, באתר ניו יורק טיימס, 17 בפברואר 1982
7. ↑  רובינסון ורולנד נשלחים בטרייד לפילדלפיה, באתר ניו יורק טיימס, 18 ביוני 1986

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7900 0898
* LCCN: no2001097949
* VIAF: 105165239
* WorldCat: lccn-no2001097949

 |
**ג'יימס "ג'ים" מקמילן** (באנגלית: **James "Jim" McMillian**;‏ 11 במרץ 1948 – 16 במאי 2016) היה כדורסלן אמריקאי, אשר שיחק באופן פעיל בין השנים 1970–1981. בעונת 1971/1972 זכה באליפות ליגת ה-NBA כשחקן לוס אנג'לס לייקרס, ולאורך 9 עונותיו בליגה העמיד ממוצעים כוללים של 13.8 נקודות, 5.3 ריבאונדים ו-2.5 אסיסטים למשחק.

קריירת מכללות
-------------

מקמילן נולד בעיר רייפורד שבקרוליינה הצפונית, ובנערותו למד ב"תיכון תומאס ג'פרסון" אשר בברוקלין, ניו יורק. בשנת 1966 החל ללמוד באוניברסיטת קולומביה, ובין השנים 1967–1970 שיחק בקבוצת הכדורסל שלה – "קולומביה ליונס". בכל 3 העונות הוביל את קלעי הליונס, עם ממוצע כולל של 22.8 נקודות למשחק, ובעונת 1967/1868 הוליך את הקבוצה להעפלתה השלישית אי פעם לשלב שמינית גמר טורניר אליפות המכללות (NCAA Sweet Sixteen). בעת סיום לימודיו היה הקלעי המוביל בתולדות הקבוצה, עם 1,758 נקודות בסך הכול.

קריירת משחק מקצועית
-------------------

בדראפט ה-NBA‏ 1970 נבחר מקמילן בבחירה ה-13, על ידי לוס אנג'לס לייקרס. בעונת 1971/1972 קלע 18.8 נקודות בממוצע למשחק, כשחקן חמישייה קבוע לצדם של ג'רי וסט, וילט צ'מברלין, גייל גודריץ' והאפי היירסטון, וסייע ללייקרס לזכות באליפות ה-NBA השישית של המועדון; בפלייאוף 1972 המשיך להצטיין מקמילן כקלעי השלישי של קבוצתו, אחרי וסט וגודריץ', עם ממוצע 19.1 נקודות למשחק. בעונה העוקבת קלע 18.9 נקודות למשחק והעפיל על הלייקרס פעם נוספת לגמר ה-NBA, אולם הפעם הפסידה קבוצתו בסדרת הגמר מול ניו יורק ניקס, בתוצאה 1–4.

לקראת עונת 1973/1974 הועבר בטרייד לבאפלו ברייבס, בתמורה לאלמור סמית'. ב-3 עונותיו בבאפלו היה אחד השחקנים הבולטים של הברייבס, לצדם של בוב מקאדו ורנדי סמית', אשר הובילו את הקבוצה ל-3 העפלות רצופות לחצי גמר המזרח בפלייאוף. לאורך התקופה רשם מקמילן ממוצעים של 16.4 נקודות ו-6.4 ריבאונדים בממוצע למשחק. ב-3 בנובמבר 1973 קלע שיא קריירה של 48 נקודות בהפסד קבוצתו מול גולדן סטייט ווריורס.

בספטמבר 1976 נמכר לניו יורק ניקס, במדיה שיחק במשך שתי עונות. בדצמבר 1978 חתם על חוזה בפורטלנד טרייל בלייזרס, אך כבר לאחר 23 משחקים שוחרר מהקבוצה ועזב את ליגת ה-NBA.

בפברואר 1979 חתם על חוזה בקבוצת וירטוס בולוניה האיטלקית. באותה עונה זכה עם הקבוצה באליפות ליגת העל האיטלקית, והעפיל עמה לבית הגמר בטורניר גביע אירופה לאלופות. בעונת 1979/1980 הוביל את בולוניה לגמר גביע אירופה, עם 19.7 נקודות בממוצע למשחק, אולם בשל פציעה לא השתתף במשחק הגמר עצמו, בו הפסידה קבוצתו מול מכבי תל אביב בתוצאה 79–80. בסיום אותה עונה פרש מקמילן ממשחק, בגיל 33.

ב-16 במאי 2016 נפטר מקמילן, כתוצאה מאי-ספיקת לב, בגיל 68.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
* ג'ים מקמילן, באתר "Find a Grave" (באנגלית)

הערות שוליים
------------

1. ↑  הסטטיסטיקות של מקמילן ב-NBA, באתר basketball-reference.com
2. ↑  הסטטיסטיקות של מקמילן בליגת המכללות, באתר sports-reference.com
3. 1 2  ההודעה על פטירתו של מקמילן, באתר קולומביה ליונס, 16 במאי 2016
4. ↑  רשימת הנבחרים בדראפט 1970, באתר basketball-reference.com
5. ↑  מקמילן נשלח בטרייד לבאפלו, באתר הניו יורק טיימס, 18 בספטמבר 1973
6. ↑  סטטיסטיקות המשחק בין הברייבס לווריורס, באתר basketball-reference.com
7. ↑  הניקס מצרפים את מקמילן, באתר ניו יורק טיימס, 10 בספטמבר 1976
8. ↑  היה היה - גמר עונת 1981, באתר maccabi.co.il,‏ 26 במרץ 2019
9. ↑  ההודעה על פטירתו של מקמילן, באתר לוס אנג'לס טיימס, 18 במאי 2016
**שפיק ג'פרוביץ'** (בבוסנית: **Šefik Džaferović**; נולד ב-9 בספטמבר 1957) הוא פוליטיקאי בוסניאקי, שכיהן כחבר הנשיאות בוסניה והרצגובינה בין השנים 2018–2022. בשנת 2020 כיהן כיושב ראש הנשיאות.

ביוגרפיה
--------

ג'פרוביץ' נולד בעיר זאבידוביצ'י בבוסניה, אז חלק מהרפובליקה הפדרלית הסוציאליסטית של יוגוסלביה. הוא למד משפטים באוניברסיטת סרייבו. לאחר סיום לימודיו עבד עד 1996 בערים זאבידוביצ'י וזניצה כעורך דין, כתובע וכשופט וכן מילא מספר תפקידים מנהליים.

ג'פרוביץ' נשוי מאז 1980 לאשתו וילדאנה ולהם שני ילדים. הם מתגוררים בסרייבו.

### בפוליטיקה

בשנת 1996 הצטרף ג'פרוביץ' למפלגת הפעולה הדמוקרטית הבוסנית. בשנת 1996 נבחר לחבר בבית המחוקקים של קנטון זניצה-דובוי, אחד מעשרת הקנטונים המרכיבים את הפדרציה של בוסניה והרצגובינה. באותה שנה מונה לחבר הבית העליון של פרלמנט המדינה כולה ובשנת 2000 מונה שוב לאותה כהונה. משנת 2001 ועד 2005 כיהן כמזכיר הכללי של מפלגת הפעולה הדמוקרטית. מאז 2005 הוא משמש כסגן יושב ראש המפלגה.

בשנת 2002 נבחר ג'פרוביץ' לחבר הבית התחתון של הפרלמנט של בוסניה והרצגובינה מטעם המחוז הרביעי של בוסניה, מחוז הכולל את קנטון זניצה-דובוי ואת קנטון מרכז בוסניה. לאחר מכן שב ונבחר לכהונה פעמים נוספות וכיהן בתפקיד זה עד 2018.

בבחירות 2018 נבחר ג'פרוביץ' לחבר נשיאות בוסניה והרצגובינה, החבר השמיני במספר מטעם בוסניה מאז ייסוד הנשיאות, לאחר שזכה ב-36.6 אחוזים מקולות המצביעים.

ב-20 במרץ 2020 החל ג'פרוביץ' בכהונה בת שמונה חודשים כיושב ראש הנשיאות, תפקיד שאותו ממלאים שלושת חברי הנשיאות בתורנות. היה יושב הראש ה-36 שלה.

קישורים חיצוניים
----------------

ויקישיתוף מדיה וקבצים בנושא **שפיק ג'פרוביץ'** בוויקישיתוף
* ביוגרפיה (בבוסנית)
האונייה "מלכה"
האונייה "ליאורה"

האונייה "אייל"

**"נתיבי הים התיכון בע"מ"** היא אחת מחברות הספנות הראשונות שהוקמו במדינת ישראל. היא הוקמה בשנת 1956 בשותפות שווה על ידי מרדכי מנו (1923–1969) מחלוצי הספנות העברית בישראל, והאחים סמי ויולי הרשקוביץ (עופר). החברה נוהלה על ידי מרדכי מנו וסמי הרשקוביץ (עופר).

החברה עסקה בעיקר בהובלת מטענים בין נמלי הים התיכון. בשנת 1959 רכשה החברה את האוניה "השלושה" שתוך זמן קצר נמכרה לגרוטאות. אחריה נרכשו אוניות מטען קטנות נוספות "אייל" על שם בנו של סמי עופר, "כרמלה" ו"מלכה" על שם בנותיו של מרדכי מנו. 

בשנת 1961 רכשה "נתיבי הים התיכון" את האוניה "אתרוג" מחברת ביטוח, זאת אחרי שהאוניה נפגעה קשות משרפה שפרצה על סיפונה. האוניה תוקנה ושופצה על ידי החברה, הוכשרה להפליג ולספק את הציוד והאספקה במסגרת הסכם השילומים. מאוחר יותר הוחלף שמה של האוניה הוחלף ל "ליאורה" על שם בתו של יולי עופר. לחברה היו אוניות נוספות, ביניהן האוניה "עידן" שנקראה על שם בנו של סמי עופר.

חברת "נתיבי הים התיכון בע"מ" פרצה את הדרך והפכה במהרה ל"ליינר" מוביל בתנועת המטענים לישראל בים התיכון ובמיוחד מהים האדריאטי.

בשנת 1966 "נתיבי הים התיכון" הפסיקה את פעילותה, ושלושה מהשותפים בה הקימו 2 חברות נפרדות. האחים סמי ויולי הרשקוביץ (עופר) הקימו את חברת "קווי הים התיכון" ומרדכי מנו הקים את "מנו נתיבי ים בע"מ".

האוניות שנרכשו במרוצת השנים חולקו בין שתי החברות. "קווי הים התיכון" קיבלו את האוניות "מלכה", "ליאורה" ו"עידן" ואילו "מנו נתיבי ים" קיבלה את האוניות "איל" ו"כרמלה" ומספר אוניות חכורות.

שם החברה שונה ל"**קבוצת עופר ניהול**" ובהמשך הוא שונה שוב ל"**אקס.טי. נדל"ן**". בשנת 2019 החברה חוסלה.

הערות שוליים
------------

1. ↑  אניה רביעית לנתיביב הים התיכון
2. ↑  "ליאורה" אניה נוספת של חברת נתיבי הים התיכון  
אתרוג הפכה ל"ליאורה" וחזרה לשירות
3. ↑  הספינה "אייל" נמכרה לחברה זרה
4. ↑  דייויד סלע, ‏השבוע לפני 70 שנה: הגיעו אוניות השילומים, באתר ישראל היום, 17 באוגוסט 2023
5. ↑  "כרמלה" ספינת משא ישראלית חדשה